Αθήνα: 29.07.2015

Αρ. Πρωτ.: 2017

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Να τεθεί άμεσα σε ισχύ το άρθρο 2 του ν. 4331**

Με επιστολή της η ΕΣΑμεΑ προς το υπουργείο Εργασίας ζητά να τεθεί άμεσα σε ισχύ η διάταξη του άρθρου 8 του ν. 4331/2015, «Αντικατάσταση του όρου «τυφλότητα» με τον ειδικότερο όρο «αναπηρία όρασης» στην κ.υ.α. Δ29α/Φ.32/ Γ.Π.οικ.10806/529».

Ένα πολύ σοβαρό θέμα έχει προκύψει με τον όρο «τυφλότητα», που ταλαιπωρεί και αδικεί μεγάλο αριθμό τυφλών ατόμων ή με πρόβλημα όρασης, μιας και οι γνωματεύσεις που είχαν οι τελευταίοι, από τα ΚΕΠΑ, δεν γίνονταν δεκτές από τους Δήμους, αφού αναγραφόταν διαφορετική ορολογία. Παρότι είναι σαφές ότι ο Νομοθέτης ήθελε όχι να αλλάξει τον νομικό ή επιστημονικό όρο, (τυφλότητα που ορίζεται σε 95% αναπηρία στην όραση, [ν. 958/1979]), αλλά να παραχωρήσει το ευνοϊκό αυτό μέτρο απόδοσης επιδόματος και στα άτομα με πρόβλημα όρασης από 80%. Έτσι, είναι σαφές ότι δεν χρειάζεται να αναζητάται αυτομάτως και υποχρεωτικά η λέξη «τυφλότητα, όπως γίνεται μέχρι σήμερα, από τις υπηρεσίες.

Η συγκεκριμένη ρύθμιση του Νομοθέτη, που έρχεται μετά από διαβούλευση με τον Πανελλήνιο Σύνδεσμο Τυφλών (ΠΣΤ), την Ελληνική Ομοσπονδία Τυφλών (ΕΟΤ) και την ΕΣΑμεΑ, έρχεται να δώσει τέλος σε αυτή την ταλαιπωρία ελέω γραφειοκρατίας.

**Η επιστολή** [**http://is.gd/aEfesM**](http://is.gd/aEfesM)

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**